CELEX: 31991D0178
Language: mt
Date: 1991-03-25 00:00:00
Title: Id-Deċiżjoni tal-Kunsill tal-25 ta' Marzu 1991 dwar l-aċċettazzjoni tat-termini tar-riferenza tal-Grupp Internazzjonali ta' l-Istudju tal-Landa

Avviż Legali Importanti

|

31991D0178

Official Journal L 089 , 10/04/1991 P. 0033 - 0038 Finnish special edition: Chapter 11 Volume 16 P. 0251  Swedish special edition: Chapter 11 Volume 16 P. 0251 

		Id-Deċiżjoni tal-Kunsilltal-25 ta' Marzu 1991dwar l-aċċettazzjoni tat-termini tar-riferenza tal-Grupp Internazzjonali ta' l-Istudju tal-Landa(91/178/KEE)IL-KUNSILL TAL-KOMUNITAJIET EWROPEJ,Wara li kunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 113 u 116 tiegħu,Wara li kunsidra l-proposta tal-Kummissjoni,Billi t-termini tar-riferenza tal-Grupp Internazzjonali ta' l-Istudju tal-Landa kienu adottati f'Ġinevra fis-7 ta' April 1989 mill-Konferenza tan-Nazzjonijiet Uniti dwar il-Landa;Billi l-Istati u l-organizzazzjonijiet internazzjonali li ħadu sehem fil-Konferenza ntalbu jinformaw lis-Segretarju Ġenerali tan-Nazzjonijiet Uniti dwar l-aċċettazzjoni tagħhom tat-termini tar-referenza skond il-paragrafu 21 (b) tiegħu;Billi l-Grupp ta' Studju se jwettaq attività importanti ta' analiżi u sorveljanza tas-suq u tal-kummerċ tal-landa;Billi l-istruttura istituzzjonali tal-Grupp Internazzjonali ta' l-Istudju tal-Landa kif imniżżla fit-termini tar-referenza tiegħu, tinsinwa parteċipazzjoni konġunta mill-Komunità u dawk l-Istati Membri li qablu mat-termini tar-referenza;Billi ċerti Stati Membri wrew l-intenzjoni tagħhom li jieħdu sehem fil-Grupp ta' l-Istudju;Billi, l-Komunità u dawk l-Istati Membri li deċidew li jieħdu sehem fil-proċeduri tal-Grupp ta' l-Istudju għandhom għalhekk, fuq il-bażi ta' pożizzjoni komuni, jiddepożitaw l-istrumenti ta' l-aċċettazzjoni tagħhom fl-istess ħin,IDDEĊIEDA DAN LI ĠEJ:Artikolu 1It-termini tar-referenza tal-Grupp Internazzjonali ta' l-Istudju tal-Landa huma hawnhekk aċċettati mill-Komunità Ekonomika Ewropea.Il-Komunità u dawk l-Istati Membri li f'dan l-istadju deċidew li jieħdu sehem fil-proċeduri tal-Grupp ta' l-Istudju għandhom fl-istess ħin jiddepożitaw l-istrumenti ta' l-aċċettazzjoni tagħhom mas-Segretarju Ġenerali tan-Nazzjonijiet Uniti hekk kif jitlestew il-proċeduri interni meħtieġa.It-test tat-termini tar-referenza huwa anness.Artikolu 2Il-President tal-Kunsill huwa hawnhekk awtorizzat li jaħtar il-persuni li jkollhom is-setgħa li jiddepożitaw l-istrumenti ta' l-aċċettazzjoni f'isem il-Komunità.Magħmul fi Brussel, fil-25 ta' Marzu 1991.F'isem il-KunsillIl-PresidentR. Steichen--------------------------------------------------ANNESSTERMINI TAR-REFERENZA TAL-GRUPP INTERNAZZJONALI TA' L-ISTUDJU TAL-LANDATwaqqif1. Il-Grupp Internazzjonali ta' l-Istudju tal-Landa huwa hawnhekk stabbilit biex jamministra d-dispożizzjonijiet u jissorvelja l-operazzjoni ta' dawn it-termini tar-referenza.Għan2. L-għan tal-Grupp għandu jkun li jiżgura titjib fil-koperazzjoni internazzjonali dwar kwistjonijiet dwar il-landa, billi jtejjeb l-informazzjoni disponibbli fuq l-ekonomika internazzjonali tal-landa u billi jipprovdi forum għall-konsultazzjonijiet intergovernattivi dwar il-landa.Definizzjonijiet3. (a) "Il-Grupp" ifisser il-Grupp Internazzjonali ta' l-Istudju tal-Landa kif kostitwit f'dawn it-termini tar-referenza.(b) "Landa" tfisser metall tal-landa, kull landa rfinuta oħra, landa sekondarja, jew il-kontenut tal-konċentrati tal-landa jew metall tal-landa mhux maħdum li kien estratt mill-ambjent naturali tiegħu, jew tat-tali prodotti tal-landa li l-Grupp jista' jistabbilixxi. Għall-iskopijiet ta' din id-definizzjoni, "metall mhux maħdum" għandu jitqies li jeskludi (i) materjal li kien estratt mill-korp tal-metall mhux maħdum għal skop għajr dak biex jitlibbes, u (ii) materjal li twarrab fil-proċess tat-tlibbis.(ċ) "Membri" tfisser l-Istati u l-organizzazzjonijiet intergovernattivi kollha kif ipprovdut fil-paragrafu 5 li notifikaw l-aċċettazzjoni tagħhom skond il-paragrafu 21.Funzjonijiet4. Il-Grupp għandu jkollu l-funzjonijiet li ġejjin:(a) li jistabbilixxi l-kapaċità għal, u li jwettaq is-sorveljanza kontinwa ta' l-ekonomija dinjija tal-landa u x-xejriet tagħha, b'mod partikolari billi jistabbilixxi, imantni u jaġġorna kontinwament is-sistema statistikali tal-produzzjoni dinjija, l-ħażniet, il-kummerċ u l-konsum tal-forom kollha tal-landa, kif ukoll it-tqassim, skond il-każ, ta' l-informazzjoni li tkun iġġenerata b'hekk;(b) li jwettaq konsultazzjonijiet u skambji ta' informazzjoni dwar l-iżviluppi u x-xejriet dwar il-produzzjoni, l-ħażniet, il-kummerċ u l-konsum tal-forom kollha tal-landa;(ċ) li jwettaq studji skond il-bżonn fuq medda wiesgħa ta' kwistjonijiet importanti dwar il-landa, skond id-deċiżjonijiet tal-Grupp.Sħubija5. L-isħubija fil-Grupp tkun miftuħa għall-Istati kollha li huma interessati fil-produzzjoni jew il-konsum ta', jew il-kummerċ internazzjonali fi, il-landa, u għal kull organizzazzjoni intergovernattiva li għandha r-responsabbiltajiet dwar l-innegozjar, il-konklużjoni u l-applikazzjoni ta' ftehim internazzjonali, b'mod partikolari ftehim dwar prodotti.Poteri tal-Grupp6. (a) Il-Grupp għandu jeserċita t-tali poteri u jieħu azzjoni jew jirranġa biex tittieħed azzjoni kif għandu jkun meħtieġ biex titwettaq u tkun accertata l-applikazzjoni tad-dispożizzjonijiet ta' dawn it-termini tar-referenza.(b) Il-Grupp m'għandux ikollu l-poter, direttament jew indirettament, li jidħol f'xi kuntratt għal skopijiet ta' kummerċ fil-landa jew f'xi merkanzija jew prodott ieħor, jew xi kuntratt għal transazzjonijiet futuri; lanqas ma għandu jkollu l-poter li jidħol f'xi obbligi finanzjarji għat-tali skopijiet.(ċ) Il-Grupp għandu jadotta t-tali regoli li jitqiesu meħtieġa biex iwettaq il-funzjonijiet tiegħu u li jkunu suġġetti għal, u mhux inkonsistenti ma', dawn it-termini tar-referenza.(d) Il-Grupp ma jkollux il-poter u ma jitqiesx li huwa awtorizzat mill-membri tiegħu li jidħol f'xi obbligi barra l-iskop ta' dawn it-termini tar-referenza jew tar-regoli tal-proċedura.Kwartieri Ġenerali7. Il-kwartieri ġenerali tal-Grupp għandhom ikunu f'lokalità magħżula mill-Istat Membru, sakemm il-Grupp ma jiddeċidix mod ieħor. Il-Grupp għandu jinnegozja ftehim ghall-kwartieri ġenerali mal-gvern li qed jilqgħu li għandu jkun konkluż malajr kemm jista' jkun wara li dawn it-termini tar-referenza jkunu daħlu fis-seħħ.Teħid ta' deċiżjonijiet8. (a) L-ogħla awtorità tal-Grupp stabbilita taħt dawn it-termini tar-referenza għandha tingħata fis-Seduta Ġenerali.(b) Il-Grupp, il-Kumitat Permanenti riferut fil-paragrafu 9, u t-tali kumitati u korpi sussidjarji li jistgħu jkunu stabbiliti, għandhom jieħdu deċiżjoni b'kunsens ġenerali u mingħajr vot, għajr fil-każ ta' deċiżjonijiet li għaliha maġġoranza speċifika ta' voti hija speċifikata f'dawn it-termini tar-referenza jew fir-regoli tal-proċedura.(ċ) Kull Stat Membru għandu jkun intitolat għal vot wieħed.Kumitat Permanenti9. (a) Il-Grupp għandu jistabbilixxi Kumitat Permanenti magħmul minn dawk il-membri tal-Grupp li indikaw ix-xewqa tagħhom li jieħdu sehem fix-xogħol tiegħu.(b) Il-Kumitat Permanenti għandu jwettaq it-tali kompiti li jistgħu jkunu assenjati lilu mill-Grupp u għandu jirrapporta lill-Grupp mat-tlestija, jew dwar il-progress, tax-xogħol tiegħu.Kumitati u korpi sussidjarji10. Il-Grupp jista' jistabbilixxi kumitat ta' konsultanza dwar l-industrija biex jissorvelja l-evoluzzjoni ta' l-industrija tal-landa. Il-Grupp jista' wkoll jistabbilixxi kumitati jew korpi sussidjarji oħra, minbarra l-Kumitat Permanenti, bit-tali termini u kondizzjonijiet li jista' jistabbilixxi.Is-Segretarjat11. (a) Il-Grupp għandu jkollu segretarjat magħmul minn Segretarju Ġenerali u t-tali persunal kif jista' jkun meħtieġ.(b) Is-Segretarju Ġenerali għandu jkun il-kap uffiċjal amministrattiv tal-Grupp u għandu jkun responsabbli lejh għall-amministrazzjoni u l-operazzjoni ta' dawn it-termini tar-referenza skond id-deċiżjonijiet tal-Grupp.Koperazzjoni ma' oħrajn12. (a) Il-Grupp jista' jagħmel l-arranġamenti għall-konsultazzjoni jew il-koperazzjoni man-Nazzjonijiet Uniti, l-korpi jew aġenziji speċjalizzati tagħhom, u ma' organizzazzjonijiet intergovernattivi oħra, kif xieraq.(b) Il-Grupp jista' wkoll jagħmel l-arranġamenti li jqis xierqa biex jinżamm kuntatt ma' Gvernijiet interessati li mhux qed jieħdu sehem, ma' organizzazzjonijiet internazzjonali oħra li mhux governattivi, jew ma' istituzzjonijiet tas-settur privat, kif xieraq.(ċ) Il-Grupp jista' jistieden kull Stat li mhux membru u kull organizzazzjoni intergovernattiva xierqa jew mhux governattiva interessata b'mod sostanzjali fil-problemi tal-landa li tkun irrappreżentata fil-laqgħat tiegħu bħala osservatur, bil-ftehim li t-tali organizzazzjoni se testendi drittijiet simili lill-Grupp. Sakemm il-Grupp ma jiddeċiedix mod ieħor, it-tali osservaturi jistgħu jattendu l-laqgħat kollha tal-Grupp dwar il-laqgħat kollha jew kull parti ta' laqgħa partikolari jew sensiela ta' laqgħat, iżda ma jistax jattendi l-laqgħat tal-Kumitat Permanenti jew ta' xi kumitat jew sottokumitat li mhux il-membri kollha tal-Grupp huma rappreżentati fihom.(d) Il-president jista' jistieden osservaturi biex jieħdu sehem fid-diskussjonijiet tal-Grupp, iżda ma jkollhomx id-dritt li jivvotaw jew li jitfgħu proposti.Relazzjoni mal-Fond Komuni13. Il-Grupp jista' japplika biex ikun innominat bħala Korp Internazzjonali tal-Merkanzija (ICB) taħt l-Artikolu 7(9) tal-Ftehim li jistabbilixxi l-Fond Komuni għall-Merkanzija, għall-iskop ta' l-isponsorship, bit-tali termini u kondizzjonijiet li l-Grupp jista' jistabbilixxi permezz ta' kunsens ġenerali, tal-proġetti tal-landa li għandhom ikunu finanzjati mill-Fond permezz tat-Tieni Kont tiegħu. Il-Grupp m'għandux, madankollu, jidħol f'xi obbligi finanzjarji dwar it-tali proġetti; lanqas m'għandu jaġixxi bħala aġenzija ta' eżekuzzjoni għal kull tali proġett.Stat legali14. (a) Il-Grupp għandu jkollu personalità legali internazzjonali.(b) L-istat tal-Grupp fit-territorju tal-gvern li qed jilqgħu għandu jkun irregolat mill-Ftehim tal-Kwartieri Ġenerali bejn il-gvern li qed jilqgħu u l-Grupp.(ċ) Il-Grupp għandu jkollu l-kapaċità legali li jeżerċita l-funzjonijiet tiegħu, u b'mod partikolari, iżda suġġett għall-paragrafu 6 (b) ta' hawn fuq, il-kapaċità li jidħol f'kuntratti, li jakkwista u jneħħi proprjetà mmobbli, u li jibda proċeduri ġudizzjarji.Kontribuzzjonijiet lejn l-estimi15. (a) Kull membru għandu jikkontribwixxi għall-estimi ta' kull sena approvati mill-Grupp. Il-kontribuzzjoni ta' kull membru lejn l-estimi għandha tkun magħmula minn sehem indaqs ta' 50 % ta' l-estimi, il-bilanċ għandu jitqassam bejn l-Istati membri fil-proporzjon tas-sehem tagħhom tal-kummerċ totali ta' l-Istati membri fil-metall primarju tal-land u fil-konċentrati tal-landa, li jikkonsistu għall-pajjiżi produtturi ta' l-esporti totali mnaqqsa mill-importi totali u, għall-pajjiżi konsumaturi, ta' l-importi totali. Għal dan l-iskop, il-pajjiżi li l-produzzjoni tal-konċentrati tal-landa tagħhom taqbeż il-konsum irrapportat tagħhom ta' metal primarju tal-landa għandhom ikunu kklassifikati bħala pajjiżi produtturi, u l-pajjiżi li l-konsum irrapportat tal-metall primarju tal-landa tagħhom jaqbeż il-produzzjoni tal-konċentrati tal-landa tagħhom għandhom ikunu kklassifikati bħala pajjiżi konsumaturi. Il-kalkolu għandu jkun fuq il-bażi ta' l-aħħar tliet snin kalendarji li fihom statistiċi għad-diposizzjoni.(b) Il-Grupp għandu jistabbilixxi l-kontribuzzjoni ta' kull membru għal kull sena finanzjarja f'munita waħda li għandha tkun deċiża mill-Grupp u skond id-dispożizzjonijiet għall-kontribuzzjonijiet speċifikati fir-regoli tal-proċedura. Il-pagament tal-kontribuzzjoni minn kull membru għandu jsir skond il-proċeduri kostituzzjonali tiegħu.Statistiċi u informazzjoni16. (a) Il-Grupp għandu jiġbor, jgħaqqad u jqiegħed għad-dispożizzjoni tal-membri t-tali informazzjoni statistikali dwar il-produzzjoni, l-kummerċ, il-ħażniet u l-konsum tal-landa li jqis xieraq għall-operazzjoni effettiva ta' dawn it-termini tar-referenza, kif ukoll l-informazzjoni riferuta fis-subparagrafu (b) ta' hawn taħt.(b) Il-Grupp għandu jagħmel it-tali arranġamenti li jikkunsidra xierqa li biha l-informazzjoni tista' tkun skambjata mal-Gvernijiet interessati li m‘humiex jipparteċipaw u ma' l-organizzazzjonijiet mhux governattivi u intergovernattivi xierqa sabiex jiżgura d-disponibilità ta' data riċenti u ta' min toqgħod fuqha dwar il-produzzjoni, l-konsum, il-ħażniet, il-kummerċ internazzjonali, l-prezzijiet internazzjonali rikonoxxuti internazzjonalment tal-landa, u fuq fatturi oħra li jinfluenzaw id-domanda għal u l-provvista tal-landa.(ċ) Il-Grupp għandu jfittex li jiżgura li l-ebda informazzjoni pubblikata minnu ma tippreġudika l-kunfidenzalità ta' l-operazzjonijiet tal-gvern jew tal-persuni jew l-impriżi li jipproduċu, jipproċessaw, jippromwovu jew jikkonsmaw il-landa.Stima u rapporti ta' kull sena17. (a) Il-Grupp għandu jwettaq stima kull sena tas-sitwazzjoni dinjija tal-landa u kwistjonijiet relatati minħabba l-informazzjoni pprovduta mill-membri u ssupplimentata b'informazzjoni mis-sorsi relevanti l-oħra kollha. L-istima ta' kull sena għandha tinkludi reviżjoni ta' kapaċità mistennija tal-produzzjoni tal-landa għas-snin li ġejjin u ħarsa lejn il-produzzjoni, l-konsum u l-kummerċ tal-landa għas-sena kalendarja ta' wara, bil-għan li jgħinu l-membri fl-istimi individwali tagħhom ta' l-evoluzzjoni ta' l-ekonomija internazzjonali tal-landa.(b) Il-Grupp għandu jħejji rapport li jiġbor ir-riżultati ta' l-istima ta' kull sena u jqassmu lill-membri. Jekk il-Grupp jikkunsidrah xieraq, dan ir-rapport, kif ukoll rapporti u studji oħra li jitqassmu lill-membri, jistgħu jitqiegħdu għad-dispożizzjoni ta' partijiet interessati oħra skond ir-regoli tal-proċedura.Studji18. (a) Il-Grupp għandu jħejji jew jagħmel l-arranġamenti xierqa biex iwettaq studji ad hoc relatati ma' l-ekonomija internazzjonali tal-landa, inklużi studji dwar problemi jew diffikoltajiet speċjali li jeżistu jew mistennija li jinħolqu.(b) L-istudji jistgħu jkunu fihom rakkomandazzjonijiet jew suġġerimenti ġenerali, iżda t-tali rakkomandazzjonijiet jew suġġerimenti m'għandhomx ikunu ta' deroga mid-dritt ta' kull membru li jamministra l-aspetti kollha ta' l-ekonomija domestika tal-landa tiegħu u jkunu mingħajr preġudizzju għall-kompetenzi ta' organizzazzjonijiet internazzjonali oħra fi kwistjonijiet li jaqgħu taħt il-ġurisdizzjoni tagħhom.Obbligi tal-membri19. Il-membri għandhom jagħmlu l-almu tagħhom biex jikkoperaw u jippromwovu l-kisba ta' l-għan tal-Grupp, b'mod partikolari billi jipprovdu d-data dwar l-ekonomija tal-landa riferuta fil-paragrafu 16 (a).Emenda20. Dawn it-termini tar-riferenza jistgħu jkunu emendati biss bil-kunsens ġenerali tal-Grupp.Dħul fis-seħħ21. (a) Dawn it-termini tar-referenza għandhom jidħlu fi-seħħ meta l-Istati li flimkien jagħmlu mill-anqas 70 % tal-kummerċ fil-landa, kif ippreżentat fl-Anness ta' dawn it-termini tar-referenza, innotifikaw lis-Segretarju Ġenerali tan-Nazzjonijiet Uniti (minn hawnhekk "il quddiem imsejjaħ" id-depożitarju') skond is-subparagrafu (b) ta' hawn taħt bl-aċċettazzjoni ta' dawn it-termini tar-referenza.(b) Kull Stat jew kull organizzazzjoni intergovernattiva riferuta fil-paragrafu 5 li tixtieq issir membru tal-Grupp għandha tinnotifika d-depożitarju li taċċetta dawn it-termini tar-referenza jew b'mod provviżorju, sakemm ikunu konklużi l-proċeduri interni, jew b'mod definittiv. Kull Stat jew organizzazzjoni intergovernattiva li nnotifikat l-aċċettazzjoni provviżorja tagħha ta' dawn it-termini tar-referenza għandha tfittex li tlesti l-proċeduri tagħha malajr kemm jista' jkun u għandha tinnotifika d-depożitarju bit-tlestija tagħhom.(ċ) Jekk il-ħtiġiet tad-dħul fis-seħħ ta' dawn it-termini tar-referenza ma sarux sal-31 ta' Diċembru 1989, id-depożitarju għandu jistieden dawk l-Istati u l-organizzazzjonijiet intergovernattivi li notifikaw l-aċċettazzjoni tagħhom ta' dawn it-termini tar-referenza skond is-subparagrafu (b) ta' hawn fuq biex jiddeċiedu jekk idaħħlux fis-seħħ dawn it-termini tar-referenza fosthom jew le.(d) Meta dawn it-termini jidħlu fis-seħħ, id-depożitarju għandu wara jsejjaħ laqgħa inawgurali tal-Grupp malajr kemm jista' jkun. Il-membri għandhom, fejn possibbli, ikunu notifikati mill-anqas xahar qabel dik il-laqgħa.Irtirar22. (a) Kull membru jista' jirtira mill-Grupp f'kull mument billi jagħti avviż bil-miktub ta' l-irtirar lid-depożitarju u lis-Segretarju Ġenerali tal-Grupp.(b) L-irtirar għandu jkun mingħajr preġudizzju għal kull obbligu finanzjarju li diġà daħal fih il-membru li qed jirtira u ma jintitolahx għal xi reviżjoni tal-kontribuzzjoni tiegħu għas-sena li fiha jsir l-irtirar.(ċ) L-irtirar għandu jsir effettiv 30 ġurnata wara li d-depożitarju jirċievi l-avviż.(d) Is-Segretarju Ġenerali tal-Grupp għandu minnufih jinnotifika kull membru b'kull notifika li jirċievi taħt dan il-paragrafu.Tmiem23. (a) Il-Grupp jista' f'kull ħin jiddeċiedi b'vot ta' maġġoranza ta' żewġ terzi ta' l-Istati Membri li jtemm dawn it-termini tar-referenza. It-tali tmiem għandu jidħol fis-seħħ fit-tali data li jiddeċiedi l-Grupp.(b) Minkejja t-tmiem ta' dawn it-termini tar-referenza, l-Grupp għandu jkompli fis-seħħ sakemm hemm bżonn li ssir il-likwidazzjoni tiegħu, inkluż il-ħlas tal-kontijiet.Riservi24. L-ebda riserva ma tista' ssir għal xi dispożizzjoni ta' dawn it-termini tar-referenza.--------------------------------------------------ANNESSKummerċ fil-landa [1]Pajjiż | Esportazzjonijiet | Importazzjonijiet | Kummerċ | Sehem (%) |(1000 tunnellati metriċi) | (1000 tunnellati metriċi) | (1000 tunnellati metriċi) |L-Arġentina | 0,1 | 0,9 | 1,0 | 0,27 |L-Awstralja | 6,5 | 0,4 | 6,9 | 1,84 |Belġju-Lussemburgu | 2,9 | 3,2 | 6,1 | 1,63 |Il-Bolivja | 12,9 | - | 12,9 | 3,44 |Il-Brażil | 20,1 | - | 20,1 | 5,36 |Il-Kanada | 1,7 | 3,8 | 5,5 | 1,47 |Iċ-Ċina | 17,2 | - | 17,2 | 4,59 |Id-Danimarka | 0,9 | 0,9 | 1,8 | 0,48 |L-Eġittu | - | 0,3 | 0,3 | 0,08 |Il-Finlandja | - | 0,1 | 0,1 | 0,03 |Franza | 0,2 | 7,7 | 7,9 | 2,11 |Ir-Repubblika Federali tal-Ġermanja | 3,1 | 19,4 | 22,5 | 6,00 |Il-Greċja | - | 0,4 | 0,4 | 0,11 |L-Indja | - | 2,7 | 2,7 | 0,72 |L-Indoneżja | 25,3 | - | 25,3 | 6,74 |L-Irlanda | - | 0,1 | 0,1 | 0,03 |L-Italja | 0,1 | 6,2 | 6,3 | 1,68 |Il-Ġappun | - | 32,1 | 32,1 | 8,56 |Il-Malasja | 49,2 | 13,1 | 62,3 | 16,61 |Il-Messiku | - | 4,7 | 4,7 | 1,25 |L-Olanda | 2,6 | 8,5 | 11,1 | 2,96 |In-Niġerja | 0,6 | - | 0,6 | 0,16 |In-Norveġja | - | 0,5 | 0,5 | 0,13 |Il-Peru | 3,8 | 0,4 | 4,2 | 1,12 |Il-Filippini | - | 0,5 | 0,5 | 0,13 |Il-Polonja | - | 3,1 | 3,1 | 0,83 |Il-Portugall | - | 0,6 | 0,6 | 0,16 |Ir-Repubblika tal-Korea | - | 5,1 | 5,1 | 1,36 |Spanja | 0,1 | 3,3 | 3,4 | 0,91 |L-Isvezja | 0,1 | 0,6 | 0,7 | 0,19 |It-Tajlandja | 16,5 | - | 16,5 | 4,40 |It-Turkija | - | 1,1 | 1,1 | 0,29 |L-Unjoni Sovjetika | - | 13,8 | 13,8 | 3,68 |Ir-Renju Unit tal-Gran Brettanja u l-Irlanda ta' Fuq | 16,8 | 14,1 | 30,9 | 8,24 |L-Istati Uniti ta' l-Amerika | 1,4 | 41,4 | 42,8 | 11,41 |Il-Jugoslavja | - | 1,4 | 1,4 | 0,37 |Iż-Żaire | 2,6 | - | 2,6 | 0,69 |TOTAL | 184,7 | 190,4 | 375,1 | 100,00 |--------------------------------------------------